b'\n_START_ARTICLE_\nKrstilnik\n_START_PARAGRAPH_\nKrstilnik, (tudi krstilni kamen), je nadomestilo za kr\xc5\xa1\xc4\x8devanje s potapljanjem v posebni krnici._NEWLINE_V 11. stoletju so pri krstnem obredu namesto potapljanja v krnici napolnjeni z vodo (per immersionem) pri\xc4\x8deli kr\xc5\xa1\xc4\x8devati z oblivanjem (per aspersionem). Obred se izvaja nad krstilnikom, krstilnim bazenom (piscina). Krstilniki so obi\xc4\x8dajno kamniti, kelihaste oblike. Ob njih v\xc4\x8dasih stoji omarica_NEWLINE_za shranjevanje ob krstu potrebnih pripomo\xc4\x8dkov. Nad krstilnikom je pogosto plastika Jezusovega krsta v reki Jordan._NEWLINE_Med starej\xc5\xa1imi krstilniki na Slovenskem sta tista v: romanski cerkvi sv. Trojice v Veliki Nedelji, katerega krasijo \xc5\xa1tiri maske (glave), ki simboli\xc4\x8dno predstavljajo reke raja in gotski krstilnik v cerkvi Janeza Krstnika v Ojstrici, reliefno okra\xc5\xa1en s simboli trpljenja.'